MAGYAR TUDOMÁNYOS AKADÉMIA
IRODALOMTUDOMÁNYI INTÉZET

BESZÁMOLÓ
az Intézet 2008. évi gazdálkodásáról

1.	Szervezeti változások

Az Intézet egységei, az osztályok és a kutatómunka feltételeit biztosító egyéb részlegek a 2008. évben változatlan formában és felállásban működtek, szervezeti változás nem volt.

A Batthyány-palota épületében 2004-ben is rendeltetésszerűen működött az Illyés Gyula Archívum és Műhely. 

Az Oktatási Minisztérium által szerződésben vállalt évi 10 millió forint helyett a Petőfi Irodalmi Múzeumon keresztül továbbra is csupán 7 millió forintot kapott az Intézet 2008-ra.
Nagy segítség volt az Akadémiától kapott további 7 millió forint támogatás, mert az Archívum fenntartására ebben az évben nem kellett az intézeti feladatoktól elvonni a pénzeszközöket.

Reméljük 2009.évben is megkapjuk a 7 milliós támogatást a zavartalan működéshez.

2.	A gazdálkodási környezet alakulása, pozitív, negatív hatások

Az Intézet 2008. évi bevételeit tekintve a gazdálkodás nagy része költségvetési támogatásból történt. A támogatás mellett különféle pályázatokból befolyt pénzeszközöket OTKA, NKFP Széchenyi Terv, OKM,NKA és egyéb forrásokból kaptuk. Az összes bevételt nézve a költségvetési támogatás 94%-ot tett ki, a fennmaradó 6%-ot a fent említett pályázati bevételek alkották. 
A pályázati bevételek 19%-os csökkenést mutattak az előző évhez képest, ez a hazai pályázati lehetőségek beszűkülését mutatja ezen a kutatási területen.

A költségvetési támogatás az előző évhez képest 7%-os csökkenést mutat.

Mivel az Intézetnek a pályázatokon kívül nincs más bevételi forrása, az Intézet működése egyre inkább a költségvetési támogatásra támaszkodik. A költségvetés nagy arányú csökkentése az Intézet működtetését veszélyezteti a következő években, bár mindent megteszünk annak érdekében, hogy takarékosan gazdálkodjunk, de ez egy bizonyos pont után lehetetlenné válik.

3.	Kiadási-bevételi előirányzatok alakulása

Kormányzati hatáskörben végrehajtott előirányzat- módosítások:

- 2007. év után járó 13. havi illetmény 2008. évi részletének finanszírozását a 32/2008.(II.21)
   Kormányrendelet írta elő,

- 2008. évben a 49/2008.(III.14.) Kormányrendelet alapján elrendelt illetményemelés,

- 1040/2008.(VI19.) Kormányhatározat alapján elrendelt 2008. évi eseti kereset-kiegészítés 
   finanszírozása I  rész,

- 273/2008.(XI.19.) Kormányrendelet alapján elrendelt 2008. évi eseti kereset-kiegészítés II.      
   része

A felügyeleti kezdeményezésű előirányzat – módosítások 2008. évben a következők voltak :

-	OTKA pályázatok
-	2008. évtől alkalmazott fiatal kutatók előirányzata
-	Illyés Archívum és Műhely működésének támogatása
-	egyensúlyi tartalék visszarendezése
-	pályázatok önrészének kiegészítő forrására kapott támogatás
-	OKM – MTA megállapodás (konferencia és könyvkiadás)
-	Széchenyi Ágnes bérével kapcsolatos támogatás
-	intézeti kutatók Ph.D képzésével kapcsolatos előirányzat
-	intézeti többletbevételek miatti előirányzati módosítási igény

A saját kezdeményezésű hatáskörben végrehajtott előirányzat-módosítások :

-	fiatal kutatók támogatása előző évi maradvány terhére
-	intézeti többletbevétel miatti előirányzat-módosítás
-	2007. évi pénzmaradvány

A személyi juttatások előirányzatának emelése kizárólag  a kapott támogatás költségtervében
szereplő személyi juttatásnak megfelelően történt.

A kormányzati hatáskörben elrendelt személyi juttatást érintő előirányzat-módosításokat
végrehajtottuk (illetményemelés,13. havi illetmény 2008. évi részlete, a 2008. évi kereset-kiegészítés I-II. része).

A tényleges teljesítés és a módosított előirányzat közötti eltérés oka:

A módosított előirányzatok elemzésekor jól látható, hogy a 2008. évi  összes előirányzat
(437.475 e Ft) alig tér el a 2007. évitől  (437.671 e Ft) tehát számottevő növekedés vagy csökkenés nem volt.

A költségvetési előirányzatnál viszont 8,5%-os növekedés mutatkozott, mely a 2008. évi béremelés, kereset-kiegészítés és egyéb támogatások miatt történt.

A módosított előirányzat és a teljesítés viszonyításakor szinte alig van eltérés. Ez annak a
következménye, hogy aránylag minden bevételből tudtunk időben előirányzatot képezni.

Az Intézet 2008. évi pályázati bevételei  csökkentek a 2007. évhez képest, míg 2007-ben ez a bevétel 57,9 millió Ft volt, addig 2008. évben 45,8 millió Ft-ot tett ki, ez 21%-os csökkenést
mutat. A 2007. évben a csökkenés csak 10%-os volt.

Fenti számok azt mutatják, hogy milyen arányban csökkennek a hazai pályázati lehetőségek az elmúlt években a társadalomtudományi kutatás területén.

A személyi juttatás keretnövelése a pályázatokhoz kapcsolódó költségtervek alapján, míg a fiatal kutatók részére a MTA-tól kapott levelekben biztosított előirányzat alapján történt.

A jutalomkeret terhére történő kifizetésekhez a szükséges előirányzatok egy része az alapilletmény soron, a második része az eredeti előirányzatok között a jutalom soron állt rendelkezésre.

Az Intézet szűkös anyagi lehetősége miatt az adott évben kifizetett jutalom a rendszeres személyi juttatásnak csak a 3,2%-a, nagyobb jutalom kifizetésére nincs az Intézetnek lehetősége.

A személyi juttatások tervezésénél a legfontosabb a „Rendszeres személyi juttatások” pontos
megállapítása (bérek kifizetésének biztosítása). Az év során keletkezett bérmegtakarítást    használja fel az Intézet olyan időszakos kiadásokra, melyek leginkább az adott évben keletkeznek:

-	étkezési hozzájárulás
-	közlekedés költségtérítés
-	egyéb költségtérítés és hozzájárulás
-	egyéb sajátos juttatások.

A „napidíj, állományba nem tartozók” előirányzata a pályázati költségterveknek megfelelően kerülnek módosításra.

A közalkalmazotti törvény által előírt jubileumi jutalom előirányzata mindig az eredeti előirányzatok között kerül megtervezésre, így biztosítva a kifizetés lehetőségét.

4. Vagyoni helyzet alakulása

Befektetett eszközökkel való gazdálkodás

A.	A 2008. évben Intézetünk nem részesült központi beruházási támogatásban.

B.	Intézményi beruházás keretében felhasznált összeg:

Vagyoni értékű jogok                                                                     1.370.160.-
Számítástechnikai és ügyviteli gépek                                             2.721.501.-

Összesen:								4.091.661.-

2008. évben a beruházásokra fordított összeg 4.092 E Ft-ot tett ki. ebből  0 Ft volt a központi beruházás. A 2007. évi beruházáshoz viszonyítva egyharmadára csökkent a vásárlás. Ennek egyik oka, hogy csökkent a beruházásra fordítható támogatás.
Az OTKA pályázatokban betervezett eszközvásárlások 98,4%-ban teljesültek, az összbeszerzés értéke 1.968 e Ft-ot tett ki.

Az utóbbi években az Intézet beruházásra fordítható kerete csökkent, ennek hatására az elhasználódott eszközeinket, számítógépeinket nem tudjuk megfelelően lecserélni, ami az intézeti munka színvonalának csökkenését eredményezheti, mivel az itt dolgozó kutatóknak egyik legfontosabb munkaeszköze a számítógép.

Az Intézet könyvtárában folyó katalógus retrokonverzió munkálatai anyagi forrás hiányában 2008-ban nem folytatódtak.

2008. évben saját kivitelezésű felújítása nem volt az Intézetnek.

2008. évi tőkeváltozások

Tőkenövekedés									    E Ft

2007-ig növekedés						  		          136.582

2008. év

-	Vagyoni értékű jogok						                         1.370
-	Számítástechnikai és ügyviteli gépek			      	             2.722
Összesen:							  	         140.674

2007-ig csökkenés								         114.287

2008. év

-	Értékcsökkenés elszámolása							  6.219
-	Selejtezés miatti kivezetés                                                                              1.964
-	Értékesítés miatt „0”-ból való kivezetés                                                        2.378
-	Egyéb csökkenés                                                                                                200
-	Étkezési utalványkészlet                                                                                    541
-	Irodaszerkészlet-változás                                                                                     23
-	Bélyegkészlet-változás                                                                                          2
-	Kötelezettségek csökkenése                                                                            7.357
Összesen:								          132.971

2008. évi TŐKEVÁLTOZÁS 

											    E Ft
2007. évben 				412 E					22.295
2008. évben 				412 E					  7.703

A tőkeváltozás a 2007. évhez képest kétharmados csökkenést mutatott, mely 14.592 e Ft-ot tett ki, ennek okai a következők:

-	Az Intézet 2008-ban aránylag kevés pénzt kapott beruházásra.
-	A pályázatok csökkenése miatt a kutatók kevesebb eszközt vásároltak.
-	Megfigyelhető egy elég erős elavulási hullám az intézeti számítástechnikai eszközöknél, mivel ezen a területen nagyon gyors a fejlődés.
A „0”-ig leírt gépekből, de még a nem leírt gépekből is szükséges volt selejteznünk 2008. évben, ezeket az eszközöket a környezetvédelmi előírásoknak megfelelően elszállítottuk.

-	Az Intézet eszközigénye leginkább a számítógép, notebook és az ehhez kapcsolódó
eszközök beszerzésére irányul.
Fontos szempont, hogy az elavult gépek cseréjéhez szükséges anyagi fedezet minden
évben rendelkezésre álljon.
-	Pénz hiányában a megfelelő készleteket használjuk fel.
(pl. étkezési utalvány, irodaszer-készlet stb.)
-      Kötelezettségek csökkenése az elfogadott elszámolások kivezetését   mutatja.

5. Előirányzat-maradvány alakulása

A 2008. évi előirányzat-maradvány az előző évhez képest csökkent. A csökkenés oka, hogy a 
feladatok elvégzésénél a kapott pályázati forrásokat igyekeznek felhasználni. A felhasználás nem teljes, mivel adódnak olyan feladatok, melyek elvégzése 2009. évre húzódik át. Ezen feladatok teljesítésére feltétlenül szükség van az áthúzódó pályázati maradványokra.

Az NKFP utóda a MAG ZRT (Magyar Gazdaságfejlesztési Központ) sajnos 2008. évben egyáltalán nem utalta át az Intézetnek a megítélt támogatást. A pályázat szakmai és pénzügyi 
elszámolását elfogadták, de a mai napig nem utalták át az Intézetnek a  visszajáró pénzösszeget.
A tartozás összesen 5.770 e Ft-ot tesz ki.

Az intézet vállalkozási és kisegítő tevékenységet nem végez.

6. Létszámváltozás okai

2007. év				2008. év

Költségvetés			   66					   65
OTKA				     1					     1
Fiatal kutatók			     5					     5
					   72					   71

Az intézet létszáma az előző évhez képest 1 fővel csökkent.. A létszám megoszlását tekintve a költségvetés terhére alkalmazottak aránya 92%-ot, a fiatal kutatók 7%-ot, a pályázatból alkalmazottak aránya pedig 1%-ot tesz ki.
Ez az arány az utóbbi években változatlan maradt.

7. Egyéb az előzőekben nem ismertetett témakörök, melyeket az Intézmény
   fontosnak ítél

Az Intézet keretein belül szükségessé vált egy szakmailag jól felkészült pályázati
menedzser alkalmazása (kitűnő angol nyelvtudás, pályázati rendszerek ismerete,
pályázatírási képesség stb.).

Változatlanul súlyos nehézségekbe ütközik az elkészült művek megjelentetése.
A kiadók is egyre kevesebb forrásból pályázhatnak. (Az OM Tankönyvpályázatok
összegei is csökkentek.)

A fiatal kutatók alkalmazása változatlanul gond a pályázati három év letelte után, mivel ugyan
az Intézet kérhet számukra álláshelyet az Akadémiától, viszont bérfedezete az Intézetnek nincs az alkalmazásukhoz, ez utóbbi viszont nem kérhető. Mivel a legfontosabb tervmunkák
folytatására alkalmazzuk Őket, sokszor veszélybe kerülhet ezen munkák folytatása is, ha nem
tudunk számunkra helyet találni.

A biztonságos állományvédelem és a könyvtárhasználat érdekében továbbra is szükség lenne a könyvtár állományát védő vonalkódos rendszer kialakítása. Az Intézet könyvtárában 2006.
évben elkezdődtek a digitalizálási (retrokonverziós)  munkálatok, az anyag egy része kész van, ez kb. 30%-os készültséget jelent. A többi 70% elkészülését pénzügyi fedezet hiányában nem tudja folytatni az Intézet. A fennmaradó tételek felviteléhez feltétlen szüksége van az Intézetnek a megígért akadémiai támogatásra, különben a vállalkozás pénzhiány miatt nem folytatható. Fontos lenne a digitalizálási feladatot az Intézet beruházási feladataitól elkülönítve kezelni.

9. Kiegészítő melléklet szöveges része

A 2008. évi költségvetés összeállításánál nem lehetett óramű pontossággal minden bevételt és kiadást megtervezni. A gazdálkodás során mindig lesznek olyan váratlan tényezők, melyek felborítják a megtervezett költségvetés menetét.

Intézetünk kizárólag költségvetési támogatásból és pályázati bevételekből gazdálkodik, saját bevétel hiánya miatt nem tud plusz feladatokat vállalni, melynek fedezete saját forrás lenne.

Mivel az Intézet nem rendelkezik olyan saját bevétellel, melyet béremelésre fordíthatna, és nem áll módunkban olyan létszámcsökkentést végrehajtani, melynek ne lenne jogi következménye, egyre kevésbé lehetséges költségvetési támogatás nélkül végrehajtani a Közalkalmazotti törvény által előírt átsorolásokat.

Kérjük indoklásunk szíves elfogadását.

Budapest, 2009. február 26.

                        Szörényi László					Czira Ferencné
		      igazgató					           gazdasági vezető

MAGYAR TUDOMÁNYOS AKADÉMIA
IRODALOMTUDOMÁNYI INTÉZET

BESZÁMOLÓ

az Intézet 2008. évi gazdálkodásáról

Budapest, 2009. február